hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy ru hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Լևոն Մելքոնյան | ՀՀ աշխատանքի և սոցիալական հարցերի նախարարություն
ՀՀ ԱՍՀՆ ՏՀՏ ենթակառուցվածքը սպասարկող մարմին
Կենտրոնացված կարգով իրականացված գնման ընթացակարգերի արդյունքում կնքված պայմանագրեր
ՀՀ ԱՍՀՆ ՏՀՏ ենթակառուցվածքը սպասարկող մարմին
Կենտրոնացված կարգով իրականացված գնման ընթացակարգերի արդյունքում կնքված պայմանագրեր
Ծնվել է Արևմտյան Հայաստանի Բիթլիս նահանգի Մուշի գավառի Դուգնուկ գյուղում, երկրագործի ընտանիքում, մահացել Երևանում 1993թ. ապրիլի 25-ին:
1914թ., առաջին համաշխարհային պատերազմը սկսվելուց հետո, ստիպված է եղել գաղթել Արևելյան Հայաստան և բնակություն հաստատել Ն. Ախտայի շրջանի Արզական, այնուհետև` Բջնի գյուղում։
1920-1926թթ.` կոմերիտմիության անդամ։ Ընտրվել է Հայաստանի կոմերիտմիության շրջանային և կենտրոնական կոմիտեի անդամ։
1925-1926թթ. սովորել է Երևանի կուսակցական դպրոցում։
1926 թվից` ՀԿ(բ)Կ անդամ։
1926-1927թթ.` ՀԿ(բ)Կ Ախտայի շրջկոմի հրահանգիչ։
1927թ. Թիբլիսիում ընդունվել է Անդրկովկասյան կոմունիստական համալսարանի պատմության ֆակուլտետը, որն ավարտել է 1931թ.։ Վերադառնալով Հայաստան` աշխատել է նախ` Թալինի, Աշտարակի, ապա` Ղամարլուի (Արտաշատի) կուսշրջկոմներում` որպես կազմհրահանգչական բաժնի վարիչ, երկրորդ քարտուղար։
1934-1939թթ. աշխատել է որպես ՀԿԿ Կիրովականի շրջկոմի երկրորդ, ապա` առաջին քարտուղար։
1939թ. ապրիլին նշանակվել է Հայաստանի Կոմկուսի Կենտկոմի կազմակերպչական-հրահանգչական բաժնի վարիչ։ 1940թ. փետրվարին ազատվել է աշխատանքից, որից հետո դասավանդել է Երևանի պետհամալսարանում։
1941-1945թթ. մասնակցել է Հայրենական մեծ պատերազմին։
Պարգևատրվել է “Հայրենական պատերազմի առաջին աստիճանի” երկու շքանշաններով (1944թ. և 1945թթ.), “Հայրենական պատերազմի երկրորդ աստիճանի” (1944թ.), “Կարմիր աստղ” (1943թ.) շքանշաններով, “Կովկասի պաշտպանության համար”, “Քյոնիքսբերգի գրավման համար”, “Գերմանիայի դեմ հաղթանակի համար” մեդալներով։
Զորացրվելուց հետո, 1945-1954թթ., աշխատել է որպես Էջմիածնի Հ. Բաղրամյանի անվան սովխոզի դիրեկտոր։
1953թ. վերջին, Հայաստանի ղեկավարության փոխվելուց հետո, վերադարձել է Երևան: Հետագա 20 տարվա ընթացքում նա Հայաստանի կառավարության անդամ էր։
1954թ. Մոսկվայի համամիութենական գյուղատնտեսական ցուցահանդեսում սովխոզը իր նվաճումների համար պարգևատրվել է ավտոմեքենայով, իսկ ինքը` ցուցահանդեսի ոսկե մեծ մեդալով։
1955թ. հունվարից աշխատել է որպես Հայկական ԽՍՀ պետական վերահսկողության մինիստրի տեղակալ, իսկ 1956-1958թթ.` մինիստր։
1958-1961թթ. Սովետական վերահսկողության հանձնաժողովի նախագահն էր:
1961-1974թթ.` սոցիալական ապահովության մինիստր:
1938թ. ընտրվել է Հայկական ԽՍՀ Գերագույն խորհրդի առաջին, 1959թ.` հինգերորդ և 1963թ.` վեցերորդ գումարումների դեպուտատ։ Տարբեր տարիների եղել է Հայաստանի Կոմկուսի Կենտկոմի անդամության թեկնածու, վերստուգիչ հանձնաժողովի անդամ, ինչպես նաև Հայաստանի Արհմիությունների խորհրդի անդամ։
1967թ. և 1971թ. պարգևատրվել է “Աշխատանքային կարմիր դրոշի” երկու շքանշաններով:
1974 թվից անհատական թոշակառու էր։
ՀԵՏԵՎԵՔ ՄԵԶ ՍՈՑԻԱԼԱԿԱՆ ՑԱՆՑԵՐՈՒՄ
© 2017. Ձևավորումը "ՆՈՐՔ" հիմնադրամ